Levan Kobiaşvili

Levan Kobiaşvili (; doğum 22 fevral 1973, Tbilisi, Gürcüstan SSR, SSRİ) — sol cinah yarımmüdafiəçisi və müdafiəçisi mövqelərində oynamış keçmiş gürcüstanlı futbolçu.

1996-2011-ci illər ərzində Gürcüstan milli futbol komandasının heyətində 100 oyun keçirib və 12 qol vurub. Milli komandanın tarixində ən çox oyun keçirmiş futbolçudur. 2015-ci ilin oktyabrından Gürcüstan Futbol Federasiyasının prezidentidir.

Klub karyerası
 Avaza, Dinamo, Alaniya 
1984-cü ildə, Levanın 7 yaşı olarkən atası onu keçmişdə futbolçu olmuş dostu Piruz Rexviaşvilinin məsləhəti ilə Tbilisidə direktoru Mixail Mesxinin olduğu "Avaza" futbol məktəbinə aparıb. Doqquz il ərzində "Avaza]" futbol məktəbində çıxış edib. Uşaq komandası onunla birlikdə dəfələrlə müxtəlif respublika turnirlərinin qalibi olub. 1980-ci illərin sonunda Leninqrad-da uşaq ümumittifaq turnirinin qalibi olublar.

1993-cü ilin əvvəlində "Avaza" klubunun Gürcüstan çempionatının üçüncü dəstəsində uğurlu çıxışı aparıcı məşqçilərin diqqətini cəlb etdi. Həmin vaxt "Dinamo Tbilisi" komandasını çalışdıran Revaz Coduaşvili onu klubun əvəzedicilərdən ibarət komandasına cəlb etdi. Ancaq o klubda cəmi 1,5 ay oynadı: Coduaşvili "Dinamo"dan gedib, Kobiaşvili isə bir müddətlik köhnə klubu olan "Avaza"ya qayıdıb.

1994-cü ildə Coduaşvili "Metallurq Rustavi" komandasına baş məşqçi təyin olunub. Coduaşvili özünün keçmiş tanışı Levanı öz yeni klubuna transfer edib. Onun yeni klubunda rəsmi oyunlarda debütü 30 oktyabr 1993-cü ildə "Dinamo Tbilisi" klubuna qarşı oyunda olub, bu görüşdə Metallurq rəqibinə 3:5 hesabı ilə məğlub olub.

1995-ci ilin yayında David Kipiani onu "Dinamo Tbilisi" klubuna baxışa çağırıb və bəyənərək komandada saxlayıb. Levan Gürcüstanın 1995-96 mövsümünün yekunlarına əsasən 15 ən yaxşı futbolçu siyahısına düşməyi bacarıb.

1997-ci ildə Vladiqafqazın "Alaniya" klubunun heyətində icarə əsasında bir mövsüm oynayıb. Mövsümün yekunlarına əsasən "Sport-Ekspress" qəzetinin versiyasına görə: ən yaxşı debüt, ən yaxşı əcnəbi futbolçu və Rusiya çempionatının ən yaxşı gənc oyunçusu adına layiq görülüb.

 Frayburq, Şalke 04 
Mövsüm bitəndən sonra Gürcüstana qayıdıb, orada öyrənib ki onunla "Frayburq"un məşqçisi maraqlanır. Klublar keçidlə bağlı tezliklə razılığa gəliblər və 10 yanvar 1998-ci ildə "Frayburq" klubuna 6 ay müddətinə icarəyə verilib. Komandanın məşqçisi Kobiaşvilini onun üçün qeyri-adi olan dayaq yarımmüdafiəçisi mövqeyində oynatmağa başlayıb. Lakin o bu mövqedə yerini möhkəmlədə bilib və mövsümün sonunda komandada qalıb.

Gürcü futbolçular Aleksandr İaşvili və Levan Çkitişvili bir neçə mövsüm ərzində onunla birlikdə "Frayburq" komandasında çıxış ediblər. 2003-cü ildən "Şalke 04" komandasında oynamağa başlayıb, bu klubla 2010-cu ilə qədər müqavilə imzalayıb.

 Herta 
2010-cu ildə "Herta Berlin" klubuna keçib. 2012-ci ildə Bundesliqada qalma uğrunda "Fortuna Düsseldorf" ilə oynanılan oyunun gedişində Kobiaşvili görüşün baş hakimi Volfqanq Ştarkın  hansısa qərarı ilə razılaşmayaraq onun sifətinə zərbə vurmuşdur. Almaniya Futbol Federasiyasının nizam-intizam komitəsi ilkin olaraq onu iki il müddətinə diskvalifikasiya etmək qərarını vermişdir, lakin bir neçə həftədən sonra ilkin qərar dəyişilərək "Herta"nın 34 yaşlı müdafiəçisinin cəzasının müddətini 2012-ci ilin sonunadək azaltmışdır. Kobiaşvili 2012-ci il dekabrın 31-dək rəsmi oyunlarda iştirak etməyib.

10 may 2014-cü ildə Levan Kobiaşvili karyerasında sonuncu oyununu keçirib.

Milli komanda karyerası
1996-ci ildən milli komandaya dəvət olunur. İlk oyununu 1 sentyabr 1996-cı ildə yoldaşlıq görüşü çərçivəsində Norveç yığmasına qarşı keçirmişdir. Yığmada ilk qolunu 6 iyun 2001-ci ildə 2002-ci il Dünya çempionatının  seçmə mərhələsi zamanı Macarıstan milli futbol komandasının qapısına vurmuşdur.

Gürcüstan milli futbol komandasında indiyə qədər ən çox oyun keçirmiş futbolçudur. 1996-2011-ci illər ərzində Gürcüstan yığmasının heyətində 100 oyun keçirib və 12 qol vurub.

 Milli komandada vurduğu qollar 
Mənbə:
 #  Tarix  Yer  Rəqib  Hesab  Nəticə  Yarış 1.  6 iyun 2001  Ferents Puşkas stadionu, Budapeşt    1–4  1–4  FİFA Dünya Kuboku 2002 seçmə mərhələ 2.  27 mart 2002  Mixail Mesxi adına stadion, Tbilisi    1–0  4–1  Yoldaşlıq oyunu 3.  29 mart 2003  Mixail Mesxi adına stadion, Tbilisi    1–1  1–2  UEFA Avropa Kuboku 2004 seçmə mərhələ 4.  4 iyun 2005  Kemal Stafa stadionu, Tirana    2–3  2–3  FİFA Dünya Kuboku 2006 seçmə mərhələ 5.  16 avqust 2006  Svanqaskard, Toftir    4–0  6–0  UEFA Avropa Kuboku 2008 seçmə mərhələ 6. 15 noyabr 2006  Boris Payçadze stadionu, Tbilisi    1–0  2–0  Yoldaşlıq görüşü 7.  2–0 8.  11 oktyabr 2008  Boris Payçadze stadionu, Tbilisi    1–1  1–1  FİFA Dünya Kuboku 2010 seçmə mərhələ 9.  28 mart 2009  Antonis Papadopoulos stadionu, Larnaka    1–2  1–2  FİFA Dünya Kuboku 2010 seçmə mərhələ 10.  14 oktyabr 2009  Vasil Levski stadionu, Sofiya    2–6  2–6  FİFA Dünya Kuboku 2010 seçmə mərhələ 11.  3 mart 2010  Boris Payçadze stadionu, Tbilisi    1–0  2–1  Yoldaşlıq görüşü 12.  26 mart 2011  Boris Payçadze stadionu, Tbilisi    1–0  1–0  UEFA Avropa Kuboku 2012 seçmə mərhələ

 Uğurları 

 Klub 
 Dinamo Tbilisi
Gürcüstan çempionatı (4): 1995, 1996, 1997, 1998
Gürcüstan Kuboku (3): 1995, 1996, 1997

 Şalke 04
İntertoto Kuboku (2): 2003, 2004
Bundesliqa ikincilik (2): 2004-05, 2006-07
Almaniya Kuboku ikincilik (1): 2004-05

 Şəxsi 
 Gürcüstanda ilin futbolçusu (2): 2000, 2005
 Gürcüstan milli futbol komandası - Ən çox oyun keçirən futbolçu: 100 oyun.

 İstinadlar 


 Xarici keçidlər 

 Soccerway profili
 Fussballdaten.de saytında səhifəsi
 FİFA saytında səhifəsi 
 National Football Teams səhifəsi

Kateqoriya:Tbilisidə doğulanlar
Kateqoriya:Gürcüstan futbolçuları
Kateqoriya:Gürcüstan milli futbol komandasının oyunçuları
Kateqoriya:Dinamo Tbilisi FK oyunçuları
Kateqoriya:Herta FK oyunçuları
Kateqoriya:Bundesliqa oyunçuları
Kateqoriya:Gürcüstanın kişi futbolçuları
Kateqoriya:Alaniya FK oyunçuları
Kateqoriya:2. Bundesliqa oyunçuları
Kateqoriya:Rusiya Premyer Liqası futbolçuları
Kateqoriya:Şalke 04 FK oyunçuları
Kateqoriya:Gürcüstan milli gənclər futbol komandasının oyunçuları